CELEX: 32017D1849
Language: da
Date: 2017-10-10 00:00:00
Title: Rådets afgørelse (EU) 2017/1849 af 10. oktober 2017 om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Národná banka Slovenska

13.10.2017   
            
            
               DA
            
            
               Den Europæiske Unions Tidende
            
            
               L 264/5
            
         RÅDETS AFGØRELSE (EU) 2017/1849
   af 10. oktober 2017
   om ændring af afgørelse 1999/70/EF om de nationale centralbankers eksterne revisorer, for så vidt angår de eksterne revisorer for Národná banka Slovenska
   RÅDET FOR DEN EUROPÆISKE UNION HAR —
   under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
   under henvisning til Den Europæiske Centralbanks henstilling af 8. september 2017 til Rådet for Den Europæiske Union om de eksterne revisorer for Národná banka Slovenska (ECB/2017/27) (1), og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               Mandatet for de eksterne revisorer for Národná banka Slovenska, Ernst & Young Slovakia, spol. s r.o., udløb efter revisionen for regnskabsåret 2016. Det er derfor nødvendigt at udnævne eksterne revisorer for Národná banka Slovenska fra regnskabsåret 2017.
            
         
               (3)
            
            
               Národná banka Slovenska har valgt Deloitte Audit s.r.o. som eksterne revisorer for regnskabsårene 2017 til 2020 med mulighed for at forlænge mandatet til regnskabsårene 2021 til 2023.
            
         
               (4)
            
            
               ECB's Styrelsesråd har henstillet, at Deloitte Audit s r.o. bør udnævnes til eksterne revisorer for Národná banka Slovenska for regnskabsårene 2017 til 2020.
            
         
               (5)
            
            
               I forlængelse af ECB's Styrelsesråds henstilling bør Rådets afgørelse 1999/70/EF (2) ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 1, stk. 16, i afgørelse 1999/70/EF affattes således:
   
      »16.   Deloitte Audit s r.o. godkendes hermed som eksterne revisorer for Národná banka Slovenska for regnskabsårene 2017-2020.«
   
   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til ECB.
   
      Udfærdiget i Luxembourg, den 10. oktober 2017.
      
         
            På Rådets vegne
         
         T. TÕNISTE
         
            Formand
         
      
   
   
      (1)  EUT C 310 af 19.9.2017, s. 1.
   
      (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).